**УГОВОР бр. \_\_\_\_\_\_\_\_**

**о пружању услуга**

Закључен у Броду дана \_\_\_\_\_\_ год. између:

**„Рафинерија нафте Брод” а.д. Брод,** са сједиштем на адреси Светог Саве бр. 106, 74450 Брод, ЈИБ: 4400130910001, коју по основу Статута Друштва, заступа генерални директор Анатолиј Вацлавич Караљус, у даљем тексту Наручилац, са једне стране,

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(пуни назив правног лица)*, са сједиштем у \_\_\_\_\_\_\_\_\_\_\_ *(адреса)*, ЈИБ: \_\_\_\_\_\_\_\_\_\_\_, ПДВ број: \_\_\_\_\_\_\_\_\_\_\_\_\_, кога по основу \_\_\_\_\_\_\_\_\_\_\_ *(навести основ за заступање)* заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(име и презиме, функција)*, (у даљем тексту: **Извршилац**), са друге стране,/у даљем тексту сви заједно: **Уговорне стране**/

**1.ПРЕДМЕТ УГОВОРА**

1.1. Извршилац се обавезује пружати вулканизерске услуге за теретна возила , према опису услуга и јединичним цијенама у складу са Спецификацијом услуга (Прилог број 1), која чини саставни дио овог Уговора.

1.2. Све дозволе, сагласности и друге радње неопходне за пружање услуга добија и спроводи Извршилац својим сопственим снагама, осим ако није другачије изричито предвиђено условима овог Уговора. Трошкови дозвола, сагласности и других неопходних радњи укључени су у цијену услуга по Уговору.

1.3. Технички и организациони услови, као и захтјеви за пружање Услуга одређени су Спецификацијом услуга (Прилог бр. 1 Уговорa).

1.4. Обими Услуга који су пружени са одступањем од Спецификације услуга (Прилог бр. 1 Уговора), а који нису договорени са Наручиоцем, као и додатни обими Услуга који су пружени без писане сагласности Наручиоца, не прихваћају се на наплату, осим ако се не ради о непредвиђеним услугама које су нужне за обезбјеђење стабилности резултата услуга, правилног тока услуга и нормалног коришћења резултата услуга или за спречавање настанка штете, ако због хитности или других оправданих разлога нема могућности да за те услуге претходно обезбједи налог Наручиоца. У том случају Извршилац је дужан да без одлагања обавијести Наручиоца о непредвиђеним услугама које је извео или је њихово извођење у току и о разлозима који су непредвиђене услуге изазвали. Извршилац, који није обавијестио Наручиоца о потреби пружања додатних Услуга, нема право да тражи плаћање за ове Услуге ни у случају да су те Услуге биле укључене у акт о примопредаји који је потписао представник Наручиоца. Извршилац има право да плати наведене услуге само уз писану сагласност Наручиоца.

1.5. Све документе, информације, материјале и опрему потребну за пружање услуга доставља Извршилац, осим ако није другачије изричито предвиђено условима овог Уговора. Пружање услуга врши се радом и средствима Извршиоца, осим ако није другачије изричито предвиђено условима овог Уговора.

1.6. Мјесто пружања услуге је сервис/ радионица Извршиоца.

**2. УГОВОРЕНА ВРИЈЕДНОСТ**

*Варијанта бр. 1*

2.1.Укупна вриједност Уговора износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) КМ без ПДВ-а, \_\_\_\_\_\_\_\_\_\_\_ КМ с ПДВ-ом.

Јединичне цијене услуга из Прилога бр. 1 су фиксне и непромјенљиве за вријеме трајања овог уговора.

*Варијанта бр. 2*

*Ова верзија тачке 2.1. Уговора се користи у случају да се износ ПДВ-а не плаћа.*

2.1.Укупна вриједност Уговора износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) КМ без ПДВ-а. ПДВ-ом се не опорезује у складу са \_\_\_\_\_\_\_\_\_\_\_\_\_ *(тачка и број члана Закона о ПДВ-у)*.

Јединичне цијене услуга из Прилога бр. 1 су фиксне и непромјенљиве за вријеме трајања овог уговора.

2.2. Извршилац нема право да захтијева повећање фиксне цијене, а Наручилац - њено смањење, укључујући и случај када у тренутку закључивања Уговора није постојала могућност да се предвиди пуни обим услуга које се пружају или трошкова који су за то потребни, осим ако се цијена због промјењених околности повећа или смањи за више од 10%. У том случају може се захтјевати само разлика у цијени која прелази 10% и то након обостраног усаглашавања уговорних Страна, у форми Анекса Уговора.

2.3. У укупну вриједност Уговора укључују се сви трошкови, издаци и расходи Извршиоца које је исти имао приликом пружања услуга по Уговору (укључујући и трошкове везане за пословна путовања запослених, превоз, осигурање, примопредају производа, пружање преводилачких услуга, као и порези, таксе, царине и остала обавезна плаћања, која се морају платити у вези са извршењем Уговора).

**3. НАЧИН ПЛАЋАЊА**

3.1. Плаћања по овом Уговору врши Наручилац на сљедећи начин:

3.1.1. 100% након завршених услуга, а у року од \_\_\_\_\_\_\_\_ дана од дана потписивања Акта о примопредаји, пријема окончане ситуације и испостављеног рачуна-фактуре, према банкарским реквизитима из чл. 13 овог уговора.

3.1.2. Извршилац је дужан да испостави рачун-фактуру најкасније у року од пет календарских дана, рачунајући од дана потписивања Акта о приморедаји и предаје окончане ситуације.

3.2. Плаћање услуга које је обавио Извршилац врши Наручилац по потписаном Уговору и на основу достављених докумената:

- Рачун - 2 оригинална примјерка;

- Акт о примопредаји извршених услуга који садржи следеће податке:

- кратак опис услуга,

- период извођења услуга,

- мјесто извођења услуге,

- број и датум Уговора, захтјева или комерцијалне понуде,

- уговорена вриједност,

- назив и потпис оваштених представника Наручиоца и Извршиоца.

3.3. Датумом плаћања сматра се датум преноса новчаних средстава са жиро-рачуна Наручиоца на жиро-рачун Извршиоца.

**4. РОК ИЗВРШЕЊА И ПРИМОПРЕДАЈА УСЛУГЕ**

4.1. Извршилац се обавезује да ће започети са извођењем услуга из предмета Уговора у року од \_\_\_\_ сата од момента потврде пријема писаног налога од стране Наручиоца о потреби извођења услуга са описом и количином услуга.

Услуге из предмета овог уговора ће бити изведене у најкраћем могућем року у складу са оптимално потребним временом за извршење конкретне услуге.

4.1.1. Предметне услуге ће бити вршене према указаним потребама и на основу писаног налога Наручиоца о потреби извођења услуга са описом и количином услуга.

4.2. Примопредају пружених услуга врше Уговорне стране уз потписивање Акта о примопредаји извршених услуга, који садржи списак Услуга које је пружио Извршилац и преузео Наручилац у складу са условима Уговора, податке да ли су услуге извршене по уговору, прописима и правилима струке, о квалитету извршених услуга, констатацију о примопредаји гаранција и атеста, датум завршетка услуга и датум извршене примопредаје, као и о постојању евентуалне несагласности о питањима техничке природе између Уговорних страна.

Датумом завршетка услуга из предмета уговора сматра се датум са Акта о примопредаји извршене услуге.

4.3. Према резултатима проведене примопредаје пружених Услуга Наручилац има право прихватити услуге и потписати Акт о примопредаји услуга који је доставио Извршилац, вратити Извршиоцу један примјерак Акта о примопредаји извршених услуга који су потписале уговорне стране или у Акту о примопредаји извршених услуга констатовати да пружене услуге имају одређене недостатке. Наручилац је дужан да размотри Акт о примопредаји услуга у року од 7 календарских дана.

4.4. Ако у Акту о примопредаји услуга Наручилац констатује да Извршилац треба о свом трошку да доради, попорави или поново изведе поједине услуге, Извршилац је дужан да одмах приступи извођењу тих услугa.

4.5. Уколико Извршилац у року који је утврдио Наручилац не отклони недостатке и мањкавости које су откривене приликом примопредаје, Наручилац има право да самостално или ангажујући треће лице отклони недостатке и мањкавости и затражи надокнаду насталих трошкова од Извршиоца, који је дужан у року од 10 календарских дана, рачунајући од дана подношења одговарајућег захтјева, да плати трошкове Наручиоца за отклањање недостатака и мањкавости на основу рачуна за плаћање и калкулације трошкова које је поднио Наручилац.

4.6. Сваки поновни пријем пружених услуга од стране Наручиоца врши се на начин предвиђен овим одјељком Уговора.

4.7. У случају да између Наручиоца и Извршиоца дође до спора око недостатака пружених услуга или узрока настанка истих, на захтјев било које од Уговорних страна мора да буде покренуто вјештачење. Трошкове вјештачења сноси Извршилац, осим у случајевима када вјештачењем нису утврђене повреде уговора од стране Извршиоца, односно узрочно-посљедичне везе између радњи Извршиоца и откривених недостатака. У тим случајевима трошкове вјештачења сноси уговорна страна која је захтијевала покретање вјештачења, а ако је оно покренуто по договору између уговорних страна, онда их сносе обје стране у једнаким дијеловима.

**5. ОБАВЕЗЕ СТРАНА**

**5.1.Извршилац се обавезује:**

- Пружати Услуге које су предвиђене овим Уговором квалитетно, сагласно правилима струке, техничким прописима и стандардима, у обиму и у року утврђеним овим Уговором.

- За пружање Услуга ангажовати стручњаке који посједују потребне вјештине, квалификацију и искуство за обављање постављених задатака.

- Обезбједити сву неопходну опрему за извршење Услуга из предмета овог Уговора.

- Сносити одговорност за неадекватан квалитет пружених услуга,

- сносити трошкове чувања и ризика за било које оштећење предмета услуге до тренутка преузимања од стране Наручиоца,

- Благовремено обавијестити Наручиоца о евентуалној потреби проширења обима услуга.

- Придржавати се мјера заштите на раду, мјера противпожарне заштите, мјера физичког обезбјеђења предвиђених за послове који се изводе.

- Обуставити пружање Услуга по овом Уговору, уколико се у току пружања Услуга испостави да је немогуће постићи резултате постављене захтјевима Спецификације услуга због околности које не зависе од Извршиоца и обавијестити о томе Наручиоца у року од 5 (пет) радних дана од дана настанка наведених околности. У том случају Уговорне стране ће у року од 5 (пет) радних дана од дана када Наручилац прими обавјештење размотрити питање о могућности наставка пружања услуга o чему ће закључити анекс Уговора или о раскиду овог Уговора.

- Наручиоцу надокнадити евентуалну штету коју својом кривицом, индиректно или директно проузрокује при извођењу уговорених Услуга.

- Надокнадити евентуалну штету трећим лицима коју проузрокује својом кривицом, индиректно или директно, приликом извођења уговорених Услуга.

Извршилац се обавезује да ће, уколико постоји потреба за закључењем уговора са подизвођачем, у писаном облику претходно усагласити са Наручиоцем ангажовање подизвођача.

*-* Предати резултат пружања услуга са приложеним материјалима који се захтијевају у складу са Спецификацијом услуга.

- У циљу добијања сагласности за ангажовање подизвођача, Извршилац је дужан Наручиоцу доставити информације о намјери закључења уговора са подизвођачем, укључујући име/назив подизвођача , сједиште подизвођача, његов ЈИБ, доказ о постојању неопходних лиценци за извођење радова и сву другу документацију којом доказује да ће изабрани подизвођач извршити пружање услуга у складу са овим Уговором (у даљем тексту - информације о подизвођачу).

- Ангажовања подизвођача без писане сагласности Наручиоца, представља грубо кршење одредби овог Уговора и основ за једнострани раскид уговора од стране Наручиоца, а због кривице Извршиоца.

- Извршилац прихвата интерне прописе и протоколе режима уласка и кретања у кругу Наручиоца.

- доставити потписан Акт о извршеним услугама.

- доставити наручиоцу рачун за извршене услуге.

**5.2**. **Извршилац има право:**

- Захтијевати и добијати од Наручиоца податке и документе потребне за пружање Услуга по овом Уговору.

- Уз сагласност Наручиоца, прије уговореног рока пружити и предати изведене услуге.

5.3. Наручилац се обавезује да:

- Платити Извршиоцу пружене Услуге на начин предвиђен овим Уговором.

- Достављати Извршиоцу, у роковима које су договориле Уговорне стране, информације и податке, разматрати, усаглашавати и одобравати све документе и радне материјале неопходне за пружање Услуга по овом Уговору.

- Омогућити Извршиоцу да услуге из члана 1 уговора обавља самостално у складу са уговором.

5.4. Наручилац има право:

- У било ком тренутку контролисати процес пружања Услуга које пружа Извршилац, не уплићући се у његову дјелатност и не нарушавајући рокове пружања Услуга по овом Уговору.

- Наручилац има право да у било које вријеме једнострано одустане од извршења Уговора, при том је дужан да плати Извршиоцу само дио утврђене цијене пропорционално дијелу услуга које су пружене прије добијања обавјештења о одустанку Наручиоца од извршења Уговора.

У случају једностраног одустанка Наручиоца од извршења Уговора, исти ће се сматрати раскинутима од датума када Извршилац добије писано обавјештење Наручиоца о одустанку извршења Уговора, или од другог датума који је наведен у том обавјештењу.

**6.ВАЛИТЕТА И КОМПЛЕТНОСТ УСЛУГЕ**

6.1. Извршилац гарантује да ће предметне услуге извести у складу са правилима струке.

6.2. Уколико буду откривени недостаци који су настали због неквалитетног извршења услуга од стране Извршиоца, Наручилац и Извршилац ће саставити Акт о утврђивању недостатака и усагласити рокове њиховог отклањања на рачун средстава Извршиоца.

6.3. Извршилац је дужан све уочене грешке и евентуалне пропусте отклонити у року од 24 сата од момента потписивања Акта о утврђивању недостатака, о властитом трошку.

6.4. Уколико Извршилац у року наведеном у тачки 6.3. овог Уговора не отклони недостатке, Наручилац има право да отклони недостатке властитим снагама или ангажовањем другог правног лица на трошак Извршиоца. У том случају Извршилац је дужан рефундирати Наручиоцу настале трошкове у року од 10 (десет) календарских дана, од датума издавања фактуре.

6.5. Трошкове службених путовања запослених и друге трошкове у циљу отклањања недостатака, предвиђених овим поглављем Уговора, сноси Извршилац.

**7.УГОВОРНА КАЗНА**

7.1.3а неизвршење и/или непотпуно, односно дјелимично извршавање обавеза по овом Уговору, оштећена страна има право тражити, од Уговорне стране која је прекршила обавезе, уговорну казну у висини од 0,1% од вриједности Уговора за сваки дан кашњења.

7.2.Датум почетка урачунавања износа уговорне казне Уговорне стране су се договориле да буде датум неизвршавања и/или непотпуног, односно дјелимичног извршавања својих обавеза у роковима одређених овим Уговором, једном од страна, независно од њиховог признања дужником. Приликом наплаћивања било којих уговорених казни, затезних камата, пенала, предвиђених овим Уговором, не ослобађа Уговорне стране од извршења обавеза које произилазе из овог Уговара.

7.3. Наручилац има право да наплати пенале, губитке Наручиоца и друге износе који припадају Наручиоцу, од исплата које припадају Извршиоцу приликом извршења плаћања по овом Уговору.

7.4. Наручилац има право да одбије (у цјелини или дјелимично) плаћање услуга, ако услуге (не одговарају захтјевима Уговора / Спецификације услуга или нису у потпуности извршене.

**8. АНТИКОРУПЦИОНЕ МЈЕРЕ**

8.1. Приликом извршења обавеза по овом Уговору, Стране, њихова повезана лица, радници или посредници неће платити, неће предложити да плате и неће дозволити плаћање било којих новчаних средстава или материјалних вриједности било којим лицима, директно или индиректно, ради вршења утицаја на радње или одлуке таквих лица, а у циљу стицања одређених незаконитих предности, или у друге незаконите сврхе.

Приликом извршавања својих обавеза по овом Уговору, Стране, њихова повезана лица, радници или посредници неће вршити радње које су законским прописима који се односе на овај Уговор квалификоване као давање или узимање мита, потплаћивање, као и радње којим се крше захтјеви из важећих законских прописа и међународних правних аката о борби против легализације (прања новца) од прихода стечених криминалом.

Свака од Страна овог Уговора одбиће да на било који начин стимулише раднике друге Стране, укључујући давање новчаних износа, поклона, бесплатног извршавања радова (услуга) за њихов рачун, као и на друге начине који нису наведени у овој тачки, а којим би се такав радник ставио у одређену зависност, и којим би се обезбиједило да тај радник врши одређене радње у корист Стране која је омогућила такву стимулацију.

Под радњама радника које би такав радник вршио у корист стране која му је омогућила стимулацију подразумијевају се:

- омогућавање неоправданих предности у односу на друге сауговараче;

- давање одређених гаранција;

- убрзавање постојећих процедура;

- друге радње које такав радних врши у оквиру својих радних дужности , а које су у супротности са принципима транспарентности и отворености у односима између Страна.

У случају да нека од Страна сумња да је дошло, или да може доћи до повреде неке од одредби из овог члана Уговора, та Страна је дужна да обавијести о томе другу Страну у писаном облику. У таквом писаном обавјештењу дата Страна је дужна да се позове на чињенице или да достави материјале који основано потврђују, или дају основу за претпоставку да је дошло, или да може доћи до повреде одређених одредби из овог члана Уговора. Након што упути писано обавјештење, одговарајућа Страна има право да обустави извршење обавеза по овом Уговору, све док од друге Стране не добије потврду тога да до повреде није дошло, или неће доћи. Таква потврда мора бити послана у року од десет радних дана од датума пријема писаног обавјештења.

Стране у овом Уговору прихватиће спровођење поступака за спречавање корупције и контролисаће поштовање истих. При томе ће Стране уложити разумне напоре да минимализују ризике из пословних односа са сауговарачима који могу бити у укључени у коруптивне активности, и узајамно ће сарађивати у циљу спречавања корупције. При томе ће Стране осигурати спровођење контролних поступака у циљу спречавања ризика од укључивања Страна у коруптивне активности.

Стране ће гарантовати спровођење одговарајућег поступка везано за чињенице достављене током извршења овог Уговора, уз поштовање принципа повјерљивости и примјену ефикасних мјера за отклањање проблема у пракси и спречавања могућих конфликтних ситуација.

Стране ће гарантовати пуну повјерљивост везано за извршење одредби из овог члана Уговора, као и одсуство негативних посљедица, како укупно за Страну која се обратила за захтјевом, тако и за конкретне раднике Стране која се обратила за захтјевом, а који су пријавили извршене повреде.

У случају да једна од Страна прекрши обавезу уздржавања од радњи забрањених овим чланом, и/или у случају да друга Страна у Уговором утврђеном року не добије потврду тога да до повреде није дошло или неће доћи, друга Страна може да раскине овај Уговор на законом утврђен начин. Страна на чију је иницијативу, а по основама предвиђеним одредбама овог члана, Уговор био раскинут, има право да захтијева накнаду стварне штете која је настала због таквог раскида.

**9. ВИША СИЛА**

9.1. „Вишa силa" прeдстaвљa билo кaкaв дoгaђaj, кojи излaзи извaн грaницa кoнтрoлe Наручиоца или Извршиоца, у зaвиснoсти oд тoгa o чeму сe рaди, и кoja нaстaje нeзaвиснo oд тoгa кaквe je мjeрe прeдoстрoжнoсти прeдузeлa дoтичнa Стрaнa и oднoси сe нa сљeдeћe дoгaђaje:

a) рaт, нeприjaтeљскa дejствa или рaтнe oпeрaциje (нeзaвиснo oд тoгa дa je рaт oбjaвљeн или ниje), упaд, дjeлoвaњe спoљњeг прoтивникa, грaђaнски рaт, или

б) устaнaк, рeвoлуциja, пoбунe, бунe, збaцивaњe сa влaсти цивилнe или вojнe влaдe, зaвjeрa, oружaни сукoби, друштвeни нeмири, тeрoристички aкти, или

ц) кoнфискaциja, нaциoнaлизaциja, мoбилизaциja, пљeнидбa или рeквизициja пo нaрeђeњу билo кoje влaдe или прaвних или ствaрних влaсти или влaдaрa или збoг нeкoг другoг чињeњa или нeчињeњa лoкaлнe влaсти или влaдaрa или збoг нeкoг другoг чињeњa или нeчињeњa лoкaлнoг oргaнa влaсти или нaциoнaлнe влaдe, или

д) штрajк, сaбoтaжa, лoкaут, eмбaргo, oгрaничeњe увoзa/извoзa, блoкирaњe лукa, нeдoстaтaк oбичних срeдстaвa друштвeнoг трaнспoртa и вeзe, брoдoлoми, нeдoстaткa или oгрaничeњe у снaбдиjeвaњу eлeктричнoм eнeргиjoм, eпидeмиja, кaрaнтин, кугa, или

e) зeмљoтрeси, клизиштa, прoрaдa вулкaнa, пoжaр, пoплaвe или пojaвa цунaмиja, тajфун или циклoн, урaгaн, oлуja, удaр грoмa или другe пojaвe сa кaтaстрoфaлним пoсљeдицaмa, испуштaњe рaдиjaциje, удaрни тaлaси пoслиje aтoмских удaрa, рaдиoaктивнo дjeлoвaњe нa лoкaлну срeдину, удaрни тaлaси, кoje изaзивajу aвиoни или други лeтeћи oбjeкти или други дoгaђajи, кoje oбjeктивнo ниje мoглa прeдвидjeти нити jeднa Стрaнa или другe прирoднe и вjeштaчки изaзвaнe oкoлнoсти.

9.2. Пoд услoвoм дa вишa силa сприjeчи, зaсмeтa или прoлoнгирa извршeњe oбaвeзa из Угoвoрa нeкe oд Стрaнa-угoвoрницa, тa Стрaнa je oбaвeзнa дa у писaнoj фoрми oбaвиjeсти дугу стрaну o нaстaлoj ситуaциjи и дoгaђajимa у рoку oд 5 (пeт) дaнa пoслиje пojaвe тaквe ситуaциje и дa прeдa пoтврдe издaтe oд стрaнe нaдлeжних oргaнa у нajкрaћeм рoку.

9.3. Стрaнa или Стрaнe, кoja пoшaљe тaквo oбaвjeштeњe, бићe oслoбoђeнa oд извршeњa или пoтпунoг извршeњa свojих oбaвeзa пo Угoвoру свe дoтлe, дoк трaje oдгoвaрajућa вишa силa и у oнoj мjeри у кojoj тa силa спрeчaвa, смeтa или прoлoнгирa тoj стрaни извршeњe свojих oбaвeзa.

9.4. Стрaнa или Стрaнe, кoje су излoжeнe дjeлoвaњу вишe силe улaжу рaзумнe нaпoрe кaкo би сe умaњилe пoсљeдицe дjeлoвaњa вишe силe нa извршeњe њихoвих oбaвeзa прeмa Угoвoру, aли тo нe утичe нa прaвo свaкe стрaнe дa имa прaвo рaскинути Угoвoр у склaду сa услoвимa, нaвeдeним у дaљeм тeксту, тaчкoм 9.6.

9.5. Билo кaквa зaдржaвaњa или нeизвршeњe нeкe oд Стрaнa свojих oбaвeзa збoг дjeлoвaњa вишe силe,

a) нe прeдстaвљajу рaзлoг зa нeизвршaвaњe или кршeњe услoвa Угoвoрa, и

б) нe прeдстaвљajу рaзлoг зa пoднoшeњe билo кaквe рeклaмaциje у oднoсу нa штeту или нa трoшкoвe и издaткe, кojи су вeзaни зa њих, у oнoj мjeри у кojoj су oвa зaдржaвaњa или нeизвршaвaњa пoсљeдицa дjeлoвaњa вишe силe.

9.6. Укoликo oкoлнoсти вишe силe трajу 30 (реидесет) и вишe дaнa, свaкa Стрaнa имa прaвo дa рaскинe Угoвoр с тим дa je oбaвeзнa дa oбaвиjeсти другу Стрaну o свojoj нaмjeри.

9.7. У циjeлoм пeриoду трajaњa oкoлнoсти вишe силe oбaвeзe измeђу Угoвoрних стрaнa мируjу, a пo прeстaнку вaжeњa свaкa Угoвoрнa стрaнa je дужнa извршити oбaвeзe прeузeтe oвим Угoвoрoм.

9.8. У случajу рaскидa Угoвoрa усљeд oкoлнoсти дjeлoвaњa вишe силe, Наручилац ћe плaтити Извршиоцу зa стварно извршене услуге, примљене на записник, чији резултат пoстaje влaсништвo Наручиоца.

**10. ПРЕЛАЗНЕ И ЗАВРШНЕ ОДРЕДБЕ**

10.1. Наручилац као и Извршилац имају право да раскину Уговор, уколико кашњење у испуњавању обавеза према овом уговору буде преко 1 (једног) мјесеца са било које стране, искључујући околности више силе.

10.2. Свака од Страна дужна је да обезбиједи заштиту Повјерљивих информација, које јој постану доступне у оквиру овог Уговора, од неовлаштеног коришћења, ширења или објављивања.

10.2.1. За потребе овог Уговора, термин „Повјерљиве информације“ означава све информације по овом Уговору које имају стварну или потенцијалну вриједност због тога што су непознате трећим лицима, које нису намијењене ширу дистрибуцију и/или коришћење од стране неограниченог круга лица, које задовољавају захтјеве из законских прописа Босне и Херцеговине, или информације које Стране изричито дефинишу као повјерљиве.

10.2.2. Заштита повјерљивих информација мора се осигуравати у периоду извршења овог Уговора, као и у року од три године од завршетка његовог рока важења, а у погледу „know-how“ – све док је на снази повјерљивост података који чине његов садржај. Одговарајућа Страна овог Уговора сноси одговорност за чињење (нечињење) својих радника и других лица која добију приступ Повјерљивим информацијама.

10.2.3. Обавезе поштовања повјерљивости, које су предвиђене овим Уговором, не обухватају случајеве достављања информација државним органима на начин утврђен законским прописима Босне и Херцеговине, а такође се не односе на јавно доступне информације, које су постале познате трећим лицима без кривице Страна.

10.2.4. Штета, изазвана повредом одредбе о повјерљивости, одређује се и надокнађује у складу са важећим законским прописима Босне и Херцеговине.

10.3. Сви спорови и несугласице, које могу настати између Уговорних страна по овом Уговору или у вези са њим, рјешавају се путем преговора између Уговорних страна, а ко у томе не успију уговора се надлежност Окружног привредног суда у Добоју.

10.4. Међусобни односи између Уговорних страна који нису регулисани овим Уговором регулишу се Законом о облигационим односима.

10.5. Овај Уговор може бити раскинут прије истека рока, на начин и под условима који су предвиђени овим Уговором и важећим законодавством.

10.6. Све измјене и допуне овог Уговора важе само ако су састављене у писаној форми у виду анекса Уговора и ако су их потписале обје Уговорне стране.

10.7. Приликом промјене назива (имена) Уговорних страна, њихових правних статута и правне одговорности, адреса и банкарских података, Уговорна страна, код које је дошло до измјена, је дужна да у року од три дана о томе обавијести другу Уговорну страну.

10.8. Ни једна од Уговорних страна нема право предати своје обавезе по овом Уговору трећој страни без писане сагласности друге Уговорне стране.

10.9. Уговорне стране су сагласне да, уколико у било ком тренутку било који члан овог Уговора јесте или постане незаконит, неправоснажан или непримjенљив у било ком погледу, онда законитост, правоснажност или примјенљивост осталих чланова овог Уговора неће бити нарушена.

10.10. Овај уговор састављен је у 2 (два) примјерка, по 1 (један) примјерак за сваку Страну.

**11. РОК ВАЖЕЊА УГОВОРА**

11.1. Овај уговор ступа на снагу од датума потписивања и важи за период од 12 мјесеци, односно док уговорне стране не изврше своје уговрене обавезе, осим уколико не буде раније раскинут у складу са условима из овог уговора или примјенљивим законским прописима.

**12. ПРИЛОЗИ УГОВОРА**

12.1. Уз овај Уговор се прилажу и чине његов саставни дио**:**

- Прилог бр. 1 „Спецификација услуга“;

- Прилог бр.2 „Акт о примопредаји извршене услуге“.

**13. РЕКВИЗИТЕ СТРАНА**

|  |  |
| --- | --- |
| **Наручилац**  „Рафинерија нафте Брод“ а.д.  ул. Светог Саве бр. 106  74450 Брод  ПИБ: 400130910001  ЈИБ: 4400130910001  Број жиро рачуна: 567-241-11000286-54  Назив банке: АТОС БАНКА а.д.  **Наручилац**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Генерални директор Анатолиј Вацлавич Караљус | **Извршилац:**  **Извршилац**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Директор |

**Прилог број 1**

**уз Уговор број 01- \_\_\_ од \_\_.\_\_.\_\_\_\_. г**

**Спецификација услуга**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| рб | марка возила | регистарски број возила | димензија гума | замјена гума (демонтажа и монтажа) | уграднја вентила | уградња зрачнице | крпање | балансирање |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

|  |  |
| --- | --- |
| **Наручилац**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Генерални директор Анатолиј Вацлавич Караљус | **Извршилац**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Директор |

**Прилог бр. 2**

**уз Уговор бр. \_\_\_\_ од \_\_\_\_\_\_**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Наручилац | | „Рафинерија нафте Брод“ а.д. Брод | | | | | | |
| Извршилац | |  | | | | | | |
| Објекат гдје се врше услуге | |  | | | | | | |
| Основа: | | Уговор бр.\_\_\_\_\_од\_\_\_\_\_\_\_\_\_год. | | | | | | |
|  |  |  |  | | | |  |  |
|  |  |  |  | | | |  |  |
|  |  |  | **АКТ бр. \_\_\_** | | | |  |  |
| **о примопредаји извршене услуге** од \_\_\_\_\_\_\_\_ год. | | | | | | | | |
| за период од \_\_\_\_\_\_\_\_\_\_\_\_\_\_\_\_\_\_\_\_\_\_\_\_године до \_\_\_\_\_\_\_\_\_\_\_\_\_\_\_\_\_\_\_\_\_\_године | | | | | | | | |
| Ми, доле потписани, представник Наручиоца, са једне старане и представник Извршиоца, са друге стране, саставили смо овај Акт о томе, да је Извршилац пружио, а Наручилац примио вулканизерске услуге какао слиједи: | | | | | | | | |
| У складу са чланом бр. 2 Уговора бр.\_\_\_\_\_ од \_\_\_\_\_\_ године, подлијеже исплати: | | | | | | | | |
| Ред. бр. по Обрачуну | Назив услуга | | | Јед. Мјере | | Количина | Цијена (КМ) | Вриједност, (КМ) |
| 1 | 2 | | | 3 | | 4 | 5 | 6 |
| 1 |  | | |  | |  |  |  |
|  |  |  | | | | **Укупно** | **КМ без Пдв-а** | **\_\_\_\_\_\_\_\_\_\_ KM** |
| **Укупно пружено услуга на износ :**  Услуге су пружене у потпуности, у утврђеним роковима и са одговарајућом квалитетом.  Стране немају примједби једна према другој. | | | | | | | | |
| Наручилац  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Генерални директор Анатолиј Вацлавич Караљус | | | | | Извршилац  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Директор | | | |